[pic] | EIROPAS KOPIENU KOMISIJA | Briselē, 20.4.2007 COM(2007) 202 galīgā redakcija Priekšlikums PADOMES REGULA ar kuru groza Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem (iesniegusi Komisija) PASKAIDROJUMA RAKSTS PRIEKšLIKUMA KONTEKSTS | Priekšlikuma pamatojums un mērķi Kvotu apjoms dažām autonomām Kopienas tarifu kvotām ir nepietiekams, lai kārtējā kvotu periodā ievērotu Kopienas ražošanas nozares vajadzības. Atsaucoties uz vairāku dalībvalstu pieprasījumiem, Komisijas struktūrvienības kopā ar attiecīgajiem valstu ekspertiem izvērtēja atsevišķu rūpniecības produktu autonomo tarifu kvotu ieviešanas, paaugstināšanas vai pagarināšanas lietderību. | Vispārīgais konteksts Padome 1996. gada 20. decembrī pieņēma Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem, lai varētu ievērot attiecīgo Kopienas produktu pieprasījumu saskaņā ar vislabvēlīgākajiem nosacījumiem. Jaunas Kopienas tarifu kvotas attiecīgajiem apjomiem ir jāievieš saskaņā ar samazinātu vai nulles nodokļa likmi, vienlaikus izvairoties no jebkādiem traucējumiem šo produktu tirgū. Apspriežoties Ekonomikas un tarifu jautājumu darba grupas sanāksmēs, secināja, ka dalībvalstis ir gatavas ieviest, palielināt vai paplašināt to produktu kvotas, uz kuriem attiecas regulas priekšlikums, izvairoties no šādu produktu tirgu traucējumiem. | Spēkā esošie noteikumi priekšlikuma jomā Regula (EK) Nr. 2505/96 (OV L 345, 31.12.1996.), kurā jaunākie grozījumi izdarīti ar Regulu (EK) Nr. 2014/2006 (OV L 384, 29.12.2006.). | Atbilstība pārējiem Eiropas Savienības politikas virzieniem un mērķiem Priekšlikums atbilst politikai lauksaimniecības, tirdzniecības, uzņēmējdarbības, attīstības un ārējo attiecību jomā. Jo īpaši šis priekšlikums neskar to jaunattīstības valstu intereses, kas ar ES noslēgušas tirdzniecības līgumu ar atvieglotiem noteikumiem (piemēram, VPS un ĀKK režīms). | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | Apspriešanās metodes, galvenās mērķnozares un vispārīgs respondentu raksturojums Notika apspriešanās ar Ekonomikas un tarifu jautājumu darba grupu, kas pārstāv katras dalībvalsts rūpniecības nozares. | Atbilžu kopsavilkums un tas, kā tās ņemtas vērā Visas norādītās kvotas ir noteiktas, darba grupai vienojoties. | Ekspertu atzinumu pieprasīšana un izmantošana | Zinātnes nozares un specializācijas jomas Eksperti, kas pārstāv dalībvalstis Ekonomikas un tarifu jautājumu darba grupā. | Izmantotās metodes Atklāta apspriešanās. | Galvenās organizācijas un eksperti, no kuriem pieprasīja atzinumus Katras dalībvalsts norīkotie eksperti. | Saņemto un izmantoto atzinumu kopsavilkums | Netika minēts, ka pastāvētu nopietns risks ar neatgriezeniskām sekām. Ekonomikas un tarifu jautājumu darba grupas vienošanās. | Ekspertu atzinumu publiskošanai izmantotie līdzekļi Priekšlikuma publikācija. | Ietekmes novērtējums Nepiemēro. Priekšlikums nav iekļauts 2007. gada Komisijas likumdošanas un darba programmā. | PRIEKšLIKUMA JURIDISKIE ASPEKTI | Ierosināto pasākumu kopsavilkums Padomes Regula, ar kuru groza Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem. | Juridiskais pamats EK dibināšanas līguma 26. pants. | Subsidiaritātes princips Subsidiaritātes principu nepiemēro, jo priekšlikums ir Kopienas ekskluzīvā kompetencē. | Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. | Ierosinātie pasākumi ir saskaņā ar rīcības programmas „Muita 2007” mērķiem. | Minētie pasākumi ir saskaņā ar principiem, kuru mērķis ir vienkāršot procedūras ārējā tirdzniecībā iesaistītajiem uzņēmējiem, un ar Komisijas paziņojumu par autonomo tarifu atcelšanu un kvotām (98/C 128/02). | Juridisko instrumentu izvēle | Ierosinātais juridiskais instruments: regula. | Citi instrumenti nebūtu piemēroti šādu iemeslu dēļ. Saskaņā ar EK Līguma 26. pantu autonomo tarifu atcelšanu un tarifu kvotas apstiprina Padome pēc Komisijas priekšlikuma ar kvalificētu balsu vairākumu. | IETEKME UZ BUDžETU | Samazināti muitas nodokļu ieņēmumi EUR 5 405 993 apmērā. | PAPILDU INFORMāCIJA | Pārbaude, pārskatīšana un turpināmība | Priekšlikums ietver visa tiesību akta vai daļēja tiesību akta turpināmību. | 1. Priekšlikums PADOMES REGULA ar kuru groza Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 26. pantu, ņemot vērā Komisijas priekšlikumu[1], tā kā: (1) Padome 1996. gada 20. decembrī pieņēma Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem[2]. Kopienas pieprasījums pēc šiem produktiem ir jāapmierina saskaņā ar vislabvēlīgākajiem nosacījumiem. Šajā nolūkā attiecīgiem apjomiem ir jāatver jaunas Kopienas tarifu kvotas ar nulles muitas nodokļa likmi, vienlaikus izvairoties no jebkādiem traucējumiem šo produktu tirgū. (2) Kvotu apjomi divām autonomām Kopienas tarifu kvotām nav pietiekami, lai apmierinātu Kopienas prasības rūpniecības jomā. Tāpēc šie kvotu apjomi ir jāpalielina. (3) Vairs nav Kopienas interesēs no 2007. gada 1. jūlija turpināt uzturēt spēkā Kopienas tarifa kvotas vienam produktam, kuram nodokļus nepiemēroja līdz minētajam datumam. Tādēļ šis produkts jāsvītro no Regulas (EK) Nr. 2505/96 I pielikuma tabulas. (4) Tāpēc Regula (EK) Nr. 2505/96 ir attiecīgi jāgroza. (5) Ņemot vērā šīs regulas ekonomisko nozīmīgumu, jāatsaucas uz steidzamību, kas minēta I.3. punktā Protokolā par valstu parlamentu nozīmi Eiropas Savienībā, kurš pievienots Līgumam par Eiropas Savienību un Eiropas Kopienas dibināšanas līgumiem. (6) Tā kā šī regula jāpiemēro no 2007. gada 1. jūlija, tai jāstājas spēkā nekavējoties, IR PIEŅĒMUSI ŠO REGULU. 1. pants Tarifu kvotas produktiem, kas norādīti šīs regulas I pielikumā, iekļauj Regulas (EK) Nr. 2505/96 I pielikumā. 2. pants Regulas (EK) Nr. 2505/96 I pielikumā rindas ar tarifu kvotu kārtas numuriem 09.2603, 09.2727 un 09.2977 aizstāj ar rindām, kas norādītas šīs regulas II pielikumā. 3. pants Regulas (EK) Nr. 2505/96 I pielikumā iekļauj tarifu kvotas ar kārtas numuriem 09.2920, 09.2970, 09.2972 un 09.2977 ar spēkā esības termiņu no 2007. gada 1. jūlija. 4. pants Regulas (EK) Nr. 2505/96 I pielikumā svītro rindu ar tarifu kvotas kārtas numuru 09.2970. 5. pants Šī regula stājas spēkā dienā, kad to publicē Eiropas Savienības Oficiālajā Vēstnesī . Šo regulu piemēro no 2007. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs I PIELIKUMS Kārtas numurs | KN kods | TARIC | Apraksts | Kvotas periods | Kvotas apjoms | Kvotas nodevas likme | 09.2907 | ex 3824 90 98 | 86 | Augu steroli, kas iegūti no koksnes vai sojas eļļas, kā sastāvā pēc svara 75 % vai vairāk sterolu, ne vairāk kā 25 % stanolu, izmanto kā izejvielu stanola esterim (1) | 1.7. - 31.12. | 4000 tonnas | 0 % | 09.2908 | ex 3804 00 90 | 10 | Nātrija lignosulfonāts | 1.7.- 31.12. | 28 000 tonnas | 0 % | 09.2977 | 2926 10 00 | Akrilnitrils | 1.7. – 31.12.2007. | 35 000 tonnas | 0 % | (1) | Uz šajā apakšpozīcijā ietvertajām precēm attiecas attiecīgajos Kopienas noteikumos paredzētie nosacījumi (sk. Komisijas Regulas (EEK) Nr. 2454/93 291.–300. pantu (OV L 253, 11.10.1993., 1. lpp.). | II PIELIKUMS Kārtas numurs | KN kods | TARIC | Apraksts | Kvotas periods | Kvotas apjoms | Kvotas nodevas likme | 09.2603 | ex 2930 90 85* | 79* | Bis-(3-trietoksisililpropils) tetrasulfīds | 1.1.-31.12. | 4500 tonnas | 0 % | 09.2727 | ex 3902 90 90 | 93 | Sintētiskais poli-alfa-olefīns ar viskozitāti ne mazāku par 38 x 10-6m2s-1 (38 centistoki) 100°C, saskaņā ar ASTM D 445 metodi | 1.1.-31.12. | 16 000 tonnas | 0 % | 09.2977 | 2926 10 00 | Akrilnitrils | 1.1. – 30.06.2007. | 35 000 tonnas | 0 % | * KN un TARIC kodu piemēro no 2007. gada 1. jūlija. FINANŠU PĀRSKATS TIESĪBU AKTU PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS Padomes Regula, ar kuru groza Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzīšanu dažiem lauksaimniecības un rūpniecības produktiem. 2. BUDŽETA POZĪCIJAS Nodaļa un pants: 12. nodaļa, 120. pants Plānotais apjoms 2007. gadam: EUR 15 287 900 3. FINANSIĀLĀ IETEKME ( Priekšlikumam nav finansiālas ietekmes x( Priekšlikumam nav finansiālas ietekmes uz izdevumiem, taču tam ir finansiāla ietekme uz ieņēmumiem, un tā ir šāda. (Miljonos EUR līdz vienam ciparam aiz komata) Budžeta pozīcija | Ieņēmumi[3] | 12 mēnešu periods, kas sākas dd/mm/gggg | [2007. gads] | 120. pants | Ietekme uz pašu resursiem | 1/1/2007 | - 5.4 | 4. PASĀKUMI PRET KRĀPŠANU Tarifu kvotas pārraudzīšanas noteikumi ietver pasākumus, kuru mērķis ir novērst un aizsargāt pret krāpšanu un pārkāpumiem. 5. CITAS PIEZĪMES I PIELIKUMS Spēkā no 2007. gada 1. janvāra Produkta apraksts | Kvotas apjoma izmaiņas (vienības/tonnas) | Aprēķinātās cenas izmaiņas (EUR par vienu vienību/EUR par vienu tonnu) | Kvotas nodevas likme (%) (2007 KMT) | Kvotas nodevas likme (%) | Paredzamās ieņēmuma zaudējuma izmaiņas saistībā ar iepriekšējo kvotas periodu (€) | Akrilonitrils 09.2977 | + 23 000 tonnas (sākotnējais apjoms: 12 000 tonnas) | 900 | 6,5 | 0 | 1 345 500 | Olefīns 09.2727 | + 1 000 tonnas (sākotnējais apjoms: 15 000 tonnas) | 3 766 | 6,5 | 0 | 244 790 | Kopējais ieņēmumu zaudējums saistībā ar iepriekšējo kvotu periodu: (EUR 1 590 290 – EUR 397572 ) EUR 1 192 718 neto. II PIELIKUMS Spēkā no 2007. gada 1. jūlija Produkta apraksts | Kvotas apjoma izmaiņas (vienības/tonnas) | Aprēķinātās cenas izmaiņas (EUR par vienu vienību/EUR par vienu tonnu) | Kvotas nodevas likme (%) (2007 KMT) | Kvotas nodevas likme (%) | Paredzamās ieņēmuma zaudējuma izmaiņas saistībā ar iepriekšējo kvotas periodu (€) | Sterīni 09.2907 | + 4000 tonnas (sākotnējais apjoms: 0 tonnas) | 13 500 | 6,5 | 0 | 3 510 000 | Ligno-sulfonāts 09.2908 | + 28 000 tonnas (sākotnējais apjoms: 0 tonnas) | 43 | 5 | 0 | 60 200 | Akrilonitrils 09.2977 | + 35 000 tonnas (sākotnējais apjoms: 0 tonnas) | 900 | 6,5 | 0 | 2 047 500 | Kopējais ieņēmumu zaudējums saistībā ar iepriekšējo kvotu periodu: (EUR 5 617 700 – EUR 1 404 425) EUR 4 213 275 neto. [1] OV C [...], [...], [...]. lpp. [2] OV L 345, 31.12.1996., 1. lpp. Regulā jaunākie grozījumi izdarīti ar Regulu (EK) Nr. 2014/2006 (OV L 384, 29.12.2006., 20. lpp.). [3] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t.i., bruto summām, no kurām atskaitīti 25% iekasēšanas izmaksu.